පානදුර නගරයේ පටු මාර්ග නවයක් සහ තවත් මාර්ග දෙකක් නගර සභාවට පවරාගෙන සංවර්ධනය කරදෙන ලෙස යෝජනාවක් ඉදිරිපත් වී තිබේ.එම යෝජනාව ඉදිරිපත් කර ඇත්තේ එජනිස නගර සභික ගාමිණී කොස්තා මහතා විසිනි.එසේ පවරාගෙන සංවර්ධනය කරදෙන ලෙස යෝජනා කර ඇත්තේ කුලතුංග පාරේ සිට සමඟි මාවතට පිවිසෙන මාර්ගය, කුරුප්පුමුල්ල නීතිඥ රණවක මහතාගේ නිවස අසළින් තිබෙන පටුමග, එම පටුමගට නැ‍ඟෙනහිරින් තිබෙන පටුමග, කුරුප්පුමුල්ල රංජන් කුරුප්පු මහතාගේ නිවස අසළින් තිබෙන පටුමග, කුරුප්පුමුල්ල වලපල පාරේ වම්පසින් ඇති පළමු පටුමග, සහ වම්පස දෙවන පටුමග, දකුණුපස ඇති පළමු පටුමග, කුරුප්පුමුල්ල චන්ද්‍රසේන කුරුප්පු මහතාගේ නිවෙස අසළින් දිවෙන පටුමග සහ වලාන මනරම් පෙදෙස ඉතිරි කොටස යන පාරවල්ය..